Place de la Réunion

Dr **Roothüüsplàtz** (; offiziäll uff’m zwaischproochiga Schtroossaschìld: *Rothüssplatz*; frz. *Place de la Réunion* ) ìsch dr Zäntrààlplàtz vu dr Mìlhüüser Àltschtàdt. Sa bfìndet sìch grààd bii dr Wìldamànnsgass. Uff’m Roothüüsplàtz fìndet maa s’ histoorischa Roothüüs un d’ groossa protäschtàntischa Schtefànskìrìch.

## wu ’s ìsch
Dr Roothüüsplàtz lìegt ìm Zäntrum vu dr Mìlhüüser Àltschtàdt, grààd bii dr lànga Gschaftsschtrooss Wìldamànnsgass. Dr Hàuiptiigàng vum Plàtz lìegt àm Nordoschta, àn dr Kritzung vu dr Wìldamànnsgass un vum Schindergassla.

Dr Roothüüsplàtz ìsch dr Ààfàngspunkt vu mehrera Schtroossa: vum Finstergassla-n-àm Noorda –wo bis àn dr Wìldamànnsgass làuift–, vum Gassla *Hìnter’m Roothüüs* àm Oschta, vum Passage de l’Hôtel de Ville un dr Wilhelm-Tell-Gass àm Süüdoschta, so wia vu dr Schüalgass un dr Bäckergass àm Süüdwäschta. Àm Nordwäschta vum Plàtz ìsch a klaina Verbìndung mìt’m Màrktgassla, wo bis àn dr Werkhofgass làuift.

Dr Plàtz lìegt ìn dr Neecha vum Mìlhüüser Tràm. D’ neechschta Schtàzioona sìnn Porte Jeune vor àm groossa-n-Iikàuifszäntrum un République àm Näikwàrtier-Plàtz.

## Harkunft vum Namma
S’ Wort *Réunion* („Zammaschluss“) ärìnnert àn dr 15. März 1798, wu d’ Bìrger vu dr Schtàdtrepüblik Mìlhüüsa fräiwìllig beschlossa hann, sìch àm Frànkrììch ààz’schliassa. Uff Frànzeesch bediitet àui *Réunion* „Versàmmlung“, àlso sajt maa, àss dr Plàtz sii Namma zu Racht trajt.

## wàs doo z’ sah ìsch
Àm Roothüüsplàtz sìnn mehrera wìchtiga histoorischa Gebäijer:
* d’ reformiarta Schtefànskìrìch vum 19. Joohrhundert. Sa ìsch s’ heechschta protäschtàntischa Gotteshüüs ìm Frànkrììch un wìrd oft àls „Doom vu Mìlhüüsa“ bezaichent
* s’ histoorischa Roothüüs vu Mìlhüüsa, wo ìn dr Renaissace bàuia worra-n-ìsch. S’ hàt zàhlriicha gmolta Ziarunga
* àm Nr. 9 ìsch dr ehamààliga Sìtz vu dr Schniider-Kärwerschàft. ’S Gebäi ìsch ànna 1564 bàuia worra
* àm Nr. 11 ìsch s’ Mieg-Hüüs, wo àui ìn dr Renaissance bàuia worra-n-ìsch. S’ ìsch s’ greeschta Wohnhüüs uff’m Plàtz.
* àm Nr. 37 ìsch s’ Àpateekhüüs *[[Pharmacie au Lys]]*, wo vum 15. Joohrhundert schtàmmt. Sitter 1649 ìsch doo ununterbroocha-n-a Àpotheek gsìì.
* zwìschem Roothüüs un dr Schtefànskìrìch ìsch dr Schtockbrunna (*fontaine du Hallebardier*), mìt dr Schtàtüüta vu’ma Hälmbààrdatraager, wo-n-uff da Schtàdtwàppa schteht
* zwìschem Roothüüs un dr Schtefànskìrìch ìsch àui a rund Färderbànd mìt scheena Ziarunga, wo d’ Kìnder meega. Bis 2016 hàt’s ìn dr Fàmìlia Doreff gheert. Ànna 2013 ìsch’s ìn Brànd gsätzt worra. 

Vu 1906 bis 1909 hàt d’ bekànnta Schtàtüüta „Schweissdissi“-n-uff’m Roothüüsplàtz gschtànda.


Place de la Réunion - temple Saint-Étienne (Mulhouse).jpg|D’ Stefànskìrìch mìt’m runda Färderbànd àm Füass
Mulhouse - Town hall.jpg|S’ histoorischa Roothüüs
Place de la Réunion - fontaine (Mulhouse).jpg|Dr Schtockbrunna
Mulhousefacade.jpg|D’ Schtàtüüta vum Hälmbààrdatraager vor àn Fàssàda
Ancienne maison Mieg.jpg|S' Mieg-Hüüs (ìm Zäntrum) un dr ehamààliga Sìtz vu dr Schniider-Kärwerschàft (lìnks)
Mulhouse-Place de la Réunion (panoramique).jpg|A pààr Hiiser àm Plàtz (lìnks sìnn s’ Mieg-Hüüs un dr Kärwerschàftssìtz)


Àm Roothüüsplàtz sìnn àui bekànnta Gàschthiiser, wia s’ Gàschthüüs *Au Vieux Mulhouse* un s’ *Café Mozart*, wo-n-a scheener Blìck uff d’ Schtefànkskìrìch ààbìatet.

## Weblìnks

* A Vorschtällung vum Mìlhüüser Roothüüsplàtz uff *Mon Grand Est* (frànzeesch)
* A Live-Webcam uff’m Roothüüsplàtz uff dr Websitta vu dr Schtàdtverwàltung Mìlhüüsa (frànzeesch)

## Ainzelnoohwiisa